Tom Erling Kårbø

2006

Kårbø deltok i Junior-NM i friidrett 2006, og kom der på tredjeplass på 2000 meter hinder i U20-klassen.

2007

I Junior-NM i friidrett 2007 vant han 2000 meter hinder i U20-klassen, og han fikk sølv på 1500 meter. Han deltok i Nordisk juniormesterskap i friidrett 2007 (Nordic U20 Match & Championship), og kom der på femteplass på 3000 meter hinder.
Han deltok i U20-klassen i Nordisk mesterskap i terrengløp 2007, og kom der på 15.-plass, og i EM i terrengløp 2007 kom han på 69.-plass individuelt i juniorklassen, og Norge kom der på tiendeplass i lagkonkurransen.

2008

Han deltok i U20-klassen under Junior-NM i friidrett 2008, og han vant 2000 meter hinder og kom på åttendeplass på 1500 meter. Han deltok også på 1500 meter, og kom der på femteplass. 
I NM i terrengløp 2008 kort løype kom han på fjerdeplass i U20-klassen. I september deltok han også i NM i terrengløp lang løype, der han fikk bronse på 6 km i U20-klassen. Han kom på 63.-plass i juniorklassen under EM i terrengløp 2008, og Norge fikk der sølv i lagkonkurransen.

2009

I NM i terrengløp 2009 kort løype kom Kårbø på ellevteplass i seniorklassen.  
Junior-NM i friidrett 2009 ble arrangert i Bodø, og Kårbø vant der 3000 meter hinder og kom på fjerdeplass på 1500 meter i U23-klassen. Han fikk bronse på 3000 meter hinder under NM i friidrett 2009.

2010

Han deltok i U23-klassen under Junior-NM i friidrett 2010, og vant der 3000 meter hinder, og fikk sølv på 1500 meter, bak Hans Kristian Fløystad. Han fikk sølv på 3000 meter hinder under NM i friidrett 2010, og han fikk bronse på samme øvelse under Nordisk-baltisk U23-mesterskap i friidrett 2010 i Söderhamn i Sverige.
I EM i terrengløp 2010 kom han på 81.-plass individuelt i U23-klassen, og Norge kom på femteplass i lagkonkurransen.

2011

Kårbø deltok i U23-EM i friidrett 2011, og satte der personlig rekord på 3000 meter hinder med 8:42,40 i innledningsheatet, og fikk med det sjette beste tid. I finalen løp han på 8:46,96 og endte på åttendeplass. 
Han deltok i U23-klassen under Junior-NM i friidrett 2011, og fikk der gull på 3000 meter hinder, sølv på 1500 meter, og han kom på fjerdeplass på 800 meter. En uke senere deltok han i NM i friidrett 2011, og fikk der sølv på 3000 meter hinder.

2012

Den 25. august vant Kårbø sitt første NM-gull, da han vant 3000 meter hinder under NM i friidrett 2012. Han konkurrerte lite i Norge dette året, men kom bl.a. på førsteplass på 3000 meter under Sioux City Relays og på 5000 meter under Northern Sun Intercollegiate Conference, andreplass på 5000 meter under Mt. SAC Relays og fjerdeplass på 3000 meter hinder i NCAA-mesterskapet i friidrett (divisjon II).

2013

Også i 2013 konkurrerte han lite, men vant 3000 meter under Hardanger Friidrettsfestival og han vant 3000 meter hinder under NM i friidrett 2013. Han kom på andreplass på 5000 meter under Trafford Grand Prix i Stretford.

2014

Kårbø deltok i NM i friidrett innendørs 2014, og fikk der sølv på 1500 meter og 3000 meter. Han ble tatt ut til å delta i Nordisk mesterskap i friidrett innendørs 2014 (Nordic Indoor Match), og kom der på fjerdeplass på 1500 meter, 0,25 sekunder bak Kalle Berglund som tok bronsen.
Utendørs kom han på andreplass på 3000 meter hinder under IFAM outdoor-stevnet i Belgia, og han kom på tredjeplass i Folksam Challenge i Gøteborg. Norge deltok i First League under Lag-EM i friidrett 2014, og Kårbø kom der på tredjeplass på 3000 meter hinder. Norge kom på andreplass i lagkonkurransen, med 300 poeng, og rykket opp til Super League i Lag-EM 2015. Han deltok i EM i friidrett 2014 i Sveits, men fikk der 19. beste tid i kvalifiseringsheatene, og nådde ikke finalen. Han vant 3000 meter hinder under NM i friidrett 2014, og kom på femteplass på 1500 meter.  
I terrengløp deltok han i NM i terrengløp 2014 (kort løype), og kom der på fjerdeplass individuelt, og han vant stafetten sammen med Hordalands stafettlag.

2015

Han kom på andreplass på 3000 meter hinder under NM i friidrett 2015, bak Bjørnar Ustad Kristensen, og han deltok i NM i terrengløp 2015 (lang løype), der han kom på niendeplass individuelt. I juli deltok han i Sommeruniversiaden 2015 i Sør-Korea, og kom der på tiendeplass på 3000 meter hinder. 
I mai deltok han i Tour de Stord, som er tre terrengløp sammenlagt, og han vant herreklassen sammenlagt.

2016

I NM i friidrett innendørs 2016 deltok han på 3000 meter, og endte på fjerdeplass. Han representerte Norge under Nordisk mesterskap i friidrett innendørs 2016, og fikk der bronse på 1500 meter. 
I IFAM Outdoor i Belgia satte han personlig rekord på 3000 meter hinder, med tiden 8:35,84, som var under kvalifiseringskravet til EM i friidrett 2016. Han kom på sjetteplass i dette stevnet, der det stilte 30 til start. Han kom på niendeplass på 3000 meter i Norwegian Grand Prix-stevnet på Hamar, og fikk tredjeplass i Norwegian Grand Prix-stevnet i Kristiansand i august. 
Han løp på 8:42,72 i innledningsheatet på 3000 meter under EM i friidrett 2016 i Nederland, som var 16. beste tid, og han var dermed ikke blant de 15 som gikk til finalen. I NM i friidrett 2016 stilte han på 5000 meter, og kom der på sjetteplass med ny personlig rekord på 14:33,74. 
Nordisk mesterskap i terrengløp 2016 ble arrangert i Kristiansand 12. noveember, og Kårbø kom der på sjetteplass individuelt, og Norge vant lagkonkurransen. I slutten av november deltok han i terrengløpet Warandeloop i Nederland som oppkjøring til EM i terrengløp. Han endte der på 12.-plass av 161 deltakere. I EM i friidrett 2016 kom han på 35.-plass individuelt.

2017

I IFAM Indoor i februar satte han personlig rekord på 3000 meter innendørs, med 8:07,23. Han vant der B-finalen, og fikk sjuende beste tid totalt. 
Utendørs deltok han i NM i terrengløp 2017 kort løype i april, der han kom på andreplass individuelt, bak Marius Vedvik. Da Jakob og Filip Ingebrigtsen måtte trekke seg fra Lag-EM i friidrett 2017 (First League) fordi flyet dere deres ble kansellert ble Kårbø satt inn som reserve. Han løp der 3000 meter hinder der han kom på femteplass, og 1500 meter der han kom på niendeplass. Norge kom på sjetteplass i Lag-EM dette året. 
I NM i friidrett 2017 fikk han sølv på 3000 meter hinder, og han kom på sjuendeplass på 1500 meter. Han deltok i EM i terrengløp 2017 i desember, og endte der på 31.-plass.

2018

Under NM i friidrett innendørs 2018 kom han på andreplass på 1500 meter, bak Jakob Ingebrigtsen. Han ble tatt ut til å delta i Nordisk mesterskap i friidrett innendørs 2018, og han fikk der sølv på 1500 meter med ny personlig rekord på 3:48,91. 
Den 1. juni løp han 3000 meter hinder på 8:29,49 i stevnet Meeting D'Atheltismé i Montbeliard i Frankrike, dette var ny personlig rekord, og under kvalifiseringskravet til EM i friidrett 2018. Åtte dager senere senket han sin personlige rekord til 8:29,41 da han vant Gouden Spike i Nederland. Han kom på ellevteplass under EM i friidrett i Berling, med tiden 8:42,91.